smcproject/ml-wiki-sentences huggingface dataset:
സവേനയിൽ പ്രധാനമായും കാണപ്പെടുന്നത് തൃണവർഗ്ഗത്തിൽപെട്ട സസ്യങ്ങളാണ് ഇവ ഭൂമിക്കു മുകളിൽ ഇടതൂർന്നു വളരുന്നു.
മറ്റു സസ്യങ്ങളിൽ പ്രധാനമായും കാണപ്പെടുന്നത് 20 മീറ്റർ വരെ ഉയരത്തിൽ വളരുന്ന അക്കേഷ്യ ആണ്.
ഈ പ്രദേശങ്ങളിലെ ചെറിയ കുളങ്ങളുടേയും അരുവികളുടേയും തീരത്താണ് സാധാരണ കുറ്റിച്ചെടികളും ചെറുമരങ്ങളും വളരുന്നത്.
ബാവോബാബ് , ബർമുഡ പുല്ല്, കാൻഡലബ്ര, ആനപ്പുല്ല്, യൂക്കാലിപ്സ്,ജക്കാൾബറി, ജാറാ, കാൻ‌ഗരൂ പൗ, മാങ്കെട്ടി മുതലായവയും കണ്ട് വരുന്നു .
സവേനകളിൽ ധാരാളം പുല്ല് ലഭിക്കുമെന്നതിനാൽ സസ്യഭുക്കുകളായ പലയിനം മൃഗങ്ങളേയും അവയെ ഭക്ഷിക്കുന്ന മാംസഭുക്കുകളേയും ഇവിടെക്കാണാം.
ഇവയിൽ പ്രധാനപ്പെട്ട ചില മൃഗങ്ങൾ ആഫ്രിക്കൻ‍ സാവന്ന ആന , ആഫ്രിക്കൻ കാട്ടുനായ , മാംബ , കാട്ടുപൂച്ച , ചക്മാ ബബൂൺ , കീരി , എമു , സീബ്ര , കോല , സിംഹം , മുതല , ജിറാഫ് കാണ്ടാമൃഗംമുതലായവ ‌ ആണ്.
സവേനകളുടെ മറ്റൊരു പ്രത്യേകത വളരെ നീണ്ട വേനൽക്കാലവും ധാരാളം മഴ ലഭിക്കുന്നതും എന്നാൽ താരതമ്യേന ദൈർഘ്യം കുറഞ്ഞ മഴക്കാലവുമാണ്.
മഴയുള്ള മാസങ്ങളിൽ മാത്രമേ ഇവിടെ യഥേഷ്ടം ജലം ലഭിക്കുകയുള്ളൂ.
വേനൽക്കാലമാവുന്നതോടെ ഭൂരിഭാഗം സസ്യങ്ങളും ഉണങ്ങിക്കരിഞ്ഞു പോകുകയും നദികളും മറ്റ് ജലാശയങ്ങളും വറ്റിവരളുകയും ചെയ്യുന്നതിനാൽ ഇവിടുത്തെ അന്തേവാസികളായ മൃഗങ്ങൾ ഇവിടെ നിന്ന് ദേശാടനം നടത്താറുണ്ട്.
ഉഷ്ണമേഖലാപ്രദേശമായതിനാൽ ഇവിടുത്തെ താപനിലയിൽ കാര്യമായ വ്യതിയാനം അനുഭവപ്പെടാറില്ല, വൻ‌തോതിലുള്ള കാലാവസ്ഥാ വ്യതിയാനങ്ങൾ ഉണ്ടാക്കുന്ന പ്രതിഭാസങ്ങൾ ഉണ്ടാവാത്ത വർഷങ്ങളിൽ താപനില 20 മുതൽ 30 ഡിഗ്രീ സെൽഷ്യസിനുള്ളിലായിരിക്കും .
സാധാരണ വർഷങ്ങളിൽ മഴകാലത്ത് 100 മുതൽ 150 സെന്റീമീറ്റർ മഴ ലഭിക്കാറുണ്ട്.
വേനൽമഴ ഇവിടെ വളരെ അപൂർ‌വ്വമാണ്.
സവേന ഒരു വളരെ പ്രധാനപ്പെട്ട ആവാസവ്യവസ്ഥ ആണ് ഒട്ടനവധി വലിയ ജീവികളുടെ വാസസ്ഥലം ആയ ഇവിടം സരക്ഷിക്കപ്പെടേണ്ട പ്രദേശമാകുന്നു.
പ്രധാന സാവന്നകൾ
മസായിമാര (ആഫ്രിക്ക) അവലംബം ↑ ↑ ↑ http://www.blueplanetbiomes.org/savanna_climate_page.htm ↑ http://www.panda.org/about_wwf/where_we_work/ecoregions/about/habitat_types/selecting_terrestrial_ecoregions/habitat07.cfm പുറത്തേക്കുള്ള കണ്ണികൾ http://www.savannasforever.org/index.html Archived 2007-02-19 at the Wayback Machine .
സവർണ്ണനം
മലയാളവ്യാകരണസമ്പ്രദായത്തിൽ, അടുത്തടുത്തുവരുന്ന വിജാതീയ വർണ്ണങ്ങൾ സമാനങ്ങളായിത്തീരുന്ന പ്രവണതയ്ക്കാണ് സവർണ്ണനം എന്നു പറയുന്നത്.
വിജാതീയവർണ്ണങ്ങൾ സജാതീയമാകുന്നതും സവർണ്ണനം തന്നെ.
സവർണ്ണനം രണ്ടുവിധമുണ്ട്.
പൂർവ്വസവർണ്ണനം, പരസവർണ്ണനം എന്നിവയാണവ.
പൂർവ്വസവർണ്ണനം
സന്ധിയിൽ പൂർവ്വത്തിലുള്ള വർണ്ണത്തിന്റെ സ്വധീനം മൂലം പരവർണ്ണത്തിന് മാറ്റം സംഭവിക്കുന്നത് പൂർവ്വസവർണ്ണനം .
ഉദാഹരണത്തിന് കൺ + തു = കണ്ടു എന്ന സന്ധി നോക്കുക.
ഇതിലെ പൂർവ്വപദമായ കൺ എന്നതിലെ അന്ത്യവർണ്ണം ( ൺ ) മൂർദ്ധന്യാനുനാസികമാണ്.
പരപദമായ തു വിലെ തകാരമാവട്ടെ ദന്ത്യവും.
എന്നാൽ പൂർവ്വപദത്തിലെ മൂർദ്ധന്യാനുനാസിക( ൺ )ത്തിന്റെ പ്രരണകൊണ്ട് പരപദമായ ദന്ത്യഖരം( തു ) മൂർദ്ധന്യഖരമായി ( ടു ) മാറുന്നു.
കൂടുതൽ ഉദാഹരണങ്ങൾ : വിൺ + തലം = വിണ്ടലം കേൾ + തു = കേട്ടു തൺ + താർ = തണ്ടാർ വലഞ് + തു = വലഞ്ചു എൾ + നൂറ് പൊരിഞ് + തു= പൊരിഞ്ചു പരസവർണ്ണനം
പരപദത്തിന്റെ സ്വാധീനം കൊണ്ട് പൂർവ്വപദത്തിൽ വരുന്ന മാറ്റമാണ് പരസവർണ്ണനം .
മരം + കൾ = മരങ്കൾ എന്ന ഉദാഹരണം ശ്രദ്ധിക്കുക.
പൂർവ്വപദാന്തത്തിലെ ദന്ത്യാനുനാസികമായ അനുസ്വാരം ( മകാരം ) പരപദാദിയിലെ കണ്ഠ്യഖരമായ കകാരത്തിന്റെ പ്രേരണകൊണ്ട് കണ്ഠ്യാനുനാസികമായ ങകാരമായി മാറുന്നു.
കൂടുതൽ ഉദാഹരണങ്ങൾ : വരും + കാലം = വരുങ്കാലം  (വരുങ് + കാലം) ചന്തം + ചേർന്ന = ചന്തഞ്ചേർന്ന (ചന്തഞ് + ചേർന്ന) പോകും + തോറും = പോകുന്തോറും പോകുന് + തോറും) അവലംബം
സവോയ് ഹോട്ടൽ ഇംഗ്ലീഷ് വിലാസം https://ml.wikipedia.org/wiki/Savoy_Hotel_(Mussoorie)
ഇന്ത്യൻ സംസ്ഥാനമായ ഉത്തരാഖണ്ഡ് മസൂരിയിൽ സ്ഥിതിചെയ്യുന്ന ചരിത്രപരമായ ആഡംബര ഹോട്ടലാണ് ദി സവോയ്.
ഐടിസി വെൽകംഗ്രൂപ്പ് ഹോട്ടൽസിൻറെ ഹോട്ടൽ കണ്ട്രോൾസ് പ്രൈവറ്റ് ലിമിറ്റഡിൻറെ ഉടമസ്ഥതയിൽ ഉള്ളതാണ് ഈ ഹോട്ടൽ.
തടി ഉപയോഗിച്ചു ഇംഗ്ലീഷ് ഗോത്തിക്ക് രൂപകൽപ്പന പ്രകാരം നിർമിച്ചിട്ടുള്ള ഹോട്ടൽ സ്ഥാപിക്കപ്പെട്ടത് 1902-ലാണ്.
ഇപ്പോൾ 50 മുറികളുള്ള ഹോട്ടൽ ഹിമാലയ പർവത നിരകൾ പശ്ചാത്തലത്തിൽ 11 ഏക്കറിലായി സ്ഥിതിചെയ്യുന്നു.
1900-ൽ റെയിൽ പാത ഡെഹ്റഡൂൺ വരെ നീണ്ടപ്പോൾ മസൂരി ബ്രിട്ടീഷ്‌ അധികാരികളുടെ പ്രിയപ്പെട്ട വേനൽകാല വിശ്രമസ്ഥലമായി.
റൈറ്റർസ് ബാർ എന്നറിയപ്പെടുന്ന സവോയ് ഹോട്ടൽ ബാർ 1947-ൽ ഇന്ത്യയ്ക്ക് സ്വാതന്ത്ര്യം ലഭിച്ച ശേഷവും വർഷങ്ങളോളം വളരെ പ്രശസ്തമായി തുടർന്നു.
1960-കൾക്കു ശേഷം നഗരത്തിൽ മറ്റു ഹോട്ടലുകൾ വന്നപ്പോൾ സവോയ് ഹോട്ടലിൻറെ പ്രശസ്തി കുറഞ്ഞു വന്നു.
എന്നാൽ 2009-ൽ ഐടിസി വെൽകംഗ്രൂപ്പ് ഹോട്ടൽ വാങ്ങിയശേഷം ഹോട്ടലിൻറെ പ്രശസ്തി വീണ്ടും വർധിച്ചു.
ഷിംലയിലെ ദി സെസിൽ ഹോട്ടലിനും ലക്നൗവിലെ ദി കാൾട്ടൻ ഹോട്ടലിനും വെല്ലുവിളിയായി, 1902-ലെ വേനൽക്കാലത്ത് ദി സവോയ് ഹോട്ടൽ തുറന്നു.
ഷിംലയിലെ കഠിനമായ ഔദ്യോഗിക അന്തരീക്ഷത്തിൽനിന്നും രക്ഷതേടിയ ബ്രിട്ടീഷ്‌ ഉദ്യോഗസ്ഥർക്കും പട്ടാളക്കാർക്കും ഇടയിൽ ദി സവോയ് ഉടൻതന്നെ പ്രശസ്തമായി മാറി.
1909-ൽ മസൂരിയിലേക്ക് വൈദ്യുതി എത്തി, അങ്ങനെ ഹോട്ടലിലെ സൗകര്യങ്ങൾ മെച്ചപ്പെട്ടു.
ഒന്നാം ലോകമഹായുദ്ധത്തിനു ശേഷം 1920-ൽ ഹോട്ടൽ പ്രശസ്തിയുടെ കൊടുമുടിയിൽ എത്തി.
അനവധി പ്രശസ്ത വ്യക്തിത്വങ്ങൾ ഹോട്ടലിൽ അതിഥിയായി എത്തി.
മെയ്‌ 1920-ൽ അമ്മയുടേയും, ഭാര്യയുടേയും മകൾ ഇന്ദിരയുടേയും കൂടെ ജവഹർലാൽ നെഹ്‌റു ദി സവോയ് ഹോട്ടലിൽ താമസിച്ചു.
പിൽക്കാലത്ത് പ്രധാനമന്ത്രിയായ ശേഷം 1959-ൽ ഹോട്ടലിൽ വെച്ച് ട്രാവൽ എജന്റ്സ് അസോസിയേഷൻ ഓഫ് ഇന്ത്യയെ അഭിസംബോധന ചെയ്തു സംസാരിച്ചു.
സ്വാതന്ത്രത്തിനു ശേഷം, 1959-ൽ, ടിബറ്റിൽ നിന്നും നാടുകടത്തപ്പെട്ട ദലൈ ലാമ താൽകാലികമായി താമസിച്ച സവോയ് ഹോട്ടലിൽവെച്ചു എല്ലാ എല്ലാ വ്യാഴാഴ്ചയും പൊതുജനങ്ങളോട് സംസാരിക്കുമായിരുന്നു.
ഒരു സമയത്ത് ഇറ്റാലിയൻ ഹോട്ടൽ ഉടമസ്ഥരായ മെസ്സ്ർ വിഗ്ലിയേറ്റ ആൻഡ്‌ പലാസി എന്ന കമ്പനി സവോയ് ഹോട്ടലിൻറെ നടത്തിപ്പുകൾ കൈകാര്യം ചെയ്തിരുന്നു.
മെസ്സ്ർ വിഗ്ലിയേറ്റ ആൻഡ്‌ പലാസി കമ്പനി ലക്നോയിലെ കാൾട്ടൺ ഹോട്ടലും നടത്തിയിരുന്നു, ബോംബെയിലെ മജസ്റ്റിക് ഹോട്ടൽ പാട്ടത്തിനും എടുത്തിരുന്നു.
ഗാന്ധി ചൌക്കിലെ മാൾ റോഡിലെ ലൈബ്രറി എൻഡിലാണ് ദി സവോയ് ഹോട്ടൽ സ്ഥിതിചെയ്യുന്നത്.
കാമെൽസ് ബാക്ക് റോഡ്‌, ഗൺ ഹിൽ, കെംറ്റി ഫാൾസ്, ടിബറ്റൻ ടെമ്പിൾ, ലാൽ ടിബ്ബ, നാഗ് ദേവദ ടെമ്പിൾ, ജ്വാല ദേവി ടെമ്പിൾ, താപ്കേഷ്വർ മഹാദേവ് ടെമ്പിൾ, മസൂരി ലേക്ക് എന്നിവ ഹോട്ടലിനു സമീപമുള്ള ടൂറിസ്റ്റ് സ്ഥലങ്ങളാണ്.
ഡെഹ്റഡൂൺ റെയിൽവേ സ്റ്റേഷനിൽനിന്ന് ദി സവോയ് ഹോട്ടലിലേക്കുള്ള ദൂരം: ഏകദേശം 31 കിലോമീറ്റർ
ജോളി ഗ്രാൻറ് എയർപോർട്ടിൽനിന്ന് ദി സവോയ് ഹോട്ടലിലേക്കുള്ള ദൂരം: ഏകദേശം 54 കിലോമീറ്റർ അവലംബം ↑ Lost days of the Raj The Guardian , February 8, 2016 page 3 .
↑ ↑ പുറത്തേക്കുള്ള കണ്ണികൾ History of Savoy Mussoorie The Ghost Agatha Christie: Expression India
സസക്കി ഭാഷ The regions where Zaza is spoken in Turkey, with the three main dialect areas: Tunceli , Palu-Bingöl , Varto and Siverek (and diasporic in Kars , Sarız , Aksaray , and Taraz ).
സസക്കി ഭാഷ അല്ലെങ്കിൽ സസ ഭാഷ ഒരു കൂട്ടം വ്യത്യസ്ത ഭാഷകളുടെ കൂട്ടത്തെക്കുറിക്കുന്നു.
ഉത്തരപശ്ചിമ ഇറാനിലെ ഭാഷകൾ സംസാരിക്കുന്നത് ടർക്കിയിലെ സസ ജനതയാണ്.
സസ ജനത കുർദുകൾ ആയാണ് സ്വയം കണക്കാക്കിവരുന്നത്.
അതിനാൽ തങ്ങൾ കുർദ്ദുസ്ഥാൻ എന്ന രാജ്യത്തിന്റെ പൗരന്മാർ ആണെന്നു കരുതിവരുന്നു.
കിർമാഞ്‌കി ഭാഷ, ദിംലി ഭാഷ എന്നിവയാണ് ഇതിൽപ്പെടുന്ന രണ്ടു ഭാഷകൾ.
കിർമാഞ്‌കി ഭാഷയെ ഉത്തര സസ ഭാഷ എന്നും ദിംലി ഭാഷയെ ദക്ഷിണ സസ ഭാഷയെന്നും വിളിച്ചുവരുന്നു.
ഈ ഭാഷകൾ ഇന്തോ-യൂറോപ്യൻ ഭാഷാഗോത്രത്തിൽപ്പെട്ട സസാ-ഗൊറാനി ഗ്രൂപ്പിലെ ഇറാനിയൻ വിഭാഗത്തിലെ ഉത്തര-പശ്ചിമ വിഭാഗത്തിൽപ്പെടുന്നു.
ഗൊറാനി ഭാഷയുമായി സസ ഭാഷയ്ക്ക് വലിയ അടുപ്പമുണ്ട്.
താലിഷി പോലുള്ള മറ്റു കാസ്പിയൻ ഭാഷകളുമായും ഈ ഭാഷകൾക്ക് ബന്ധമുണ്ട്.
എത്‌നോലോഗിന്റെ കണക്കുപ്രകാരം,  15 ലക്ഷം മുതൽ 25 ലക്ഷം വരെ  ആളുകൾ ഈ ഭാഷ സംസാരിച്ചുവരുന്നുണ്ട്.
ഇതിൽ എല്ലാ ഭാഷാഭേദങ്ങളും പെടും.
സവേര ഹോട്ടൽ
ദക്ഷിണേന്ത്യൻ സംസ്ഥാനമായ തമിഴ്നാടിൻറെ തലസ്ഥാനമായ ചെന്നൈയിലെ മൈലാപൂരിൽ സ്ഥിതിചെയ്യുന്ന 11 നിലകളിലായിട്ടുള്ള ഫോർ സ്റ്റാർ ആഡംബര ഹോട്ടലാണ് സവേര ഹോട്ടൽ.
വാൾനട്ട് ഹോട്ടൽ എന്ന പേരിൽ ഹൈദരാബാദിലും ലോട്ടസ് പാർക്ക്‌ എന്ന പേരിൽ ബാംഗ്ലൂരിലും ഈ ഹോട്ടലിനു രണ്ട് യൂണിറ്റുകൾ ഉണ്ട്.
റിയൽ എസ്റ്റേറ്റ്‌ രംഗത്തും ഹോട്ടൽ വ്യവസായ രംഗത്തും നല്ല പ്രാവീണ്യവും പരിജ്ഞാനവുമുള്ള എ വെങ്കടകൃഷ്ണ റെഡ്‌ഡി,  എം രാമരാഘവ റെഡ്‌ഡി, എ ശ്യാമ സുന്ദര റെഡ്‌ഡി എന്നിവർ പങ്കാളികളായി 1965 ആരംഭിച്ച ഹോട്ടൽ ഗ്രൂപ്പ് നഗരത്തിലെ പ്രധാനപ്പെട്ട സ്ഥലങ്ങളിൽ ഒന്നായ മൈലാപുരത്തു 5000 ചതുരശ്ര മീറ്റർ സ്ഥലം വാങ്ങി.
20 മുറികളും ഒരു ഭക്ഷണശാലയും നിർമ്മിക്കാനാണ് സ്ഥലം വാങ്ങിയത്.
1969 -ൽ മൂന്ന് പേരുംകൂടി വർധിച്ചുവരുന്ന ബിസിനസ്‌ ആവശ്യങ്ങൾ നിറവേറ്റാൻ ‘സവേര ഹോട്ടൽസ്‌ പ്രൈവറ്റ് ലിമിറ്റഡ്’ എന്ന പേരിൽ കമ്പനി രൂപീകരിച്ചു.
സവേര ഹോട്ടൽസ്‌ പ്രൈവറ്റ് ലിമിറ്റഡ് ഹോട്ടലിനു ചുറ്റുമുള്ള 4684 ചതുരശ്ര മീറ്റർ സ്ഥലം കൂടി വാങ്ങി.
1972 -ൽ കമ്പനി പ്രവർത്തനങ്ങൾ ആരംഭിച്ചു.
ഹോട്ടലിൽ 125 മുറികൾ ചേർക്കപ്പെട്ടു, ആദ്യം ഉണ്ടായിരുന്ന 20 മുറികൾ ഹോട്ടൽ ഓഫിസും കോൺഫറൻസ് മുറികളുമായി മാറ്റി.
അന്നു കാലത്ത് നഗരത്തിലെ ഹോട്ടലുകളിൽ കാണാത്ത നീന്തൽക്കുളവും സവേര ഹോട്ടലിൽ നിർമ്മിക്കപ്പെട്ടു.
1975 -ൽ മൊഘ്ലായ് ഭക്ഷണത്തിനു മാത്രമായുള്ള മിനാർ ഭക്ഷണശാല പ്രവർത്തനം ആരംഭിച്ചു.
1978-ൽ ഓഡിയോ – വിഷ്വൽ സാമഗ്രികളും 35 – എംഎം പ്രൊജക്ടറുമുള്ള പല്ലവി തിയേറ്റർ എന്ന പേരുള്ള ഓഡിറ്റോറിയം ആരംഭിച്ചു.
1982 -ൽ ഹോട്ടലിലെ 125 മുറികളിലും ക്ലോസ്ഡ് സർക്യൂട്ട് ക്യാമറകൾ സ്ഥാപിക്കപ്പെട്ടു.
ഓഡിറ്റോറിയങ്ങളിൽനിന്നും ചെറിയ കോൺഫറൻസ് മുറികളിലേക്ക് മീറ്റിംഗുകൾ മാറിയപ്പോൾ, പല്ലവി തിയേറ്റർ പൂർണമായി നവീകരിച്ചു 1991-ൽ കോൺഫറൻസ് ഹാൾ ആക്കി മാറ്റപ്പെട്ടു.
1992 -ൽ സ്വീറ്റ് ടച്ച് എന്ന പേരിൽ ഒരു പേസ്ട്രി ഷോപ്പ് സവേര ഹോട്ടലിൽ ആരംഭിച്ചു.
2007 -ൽ കമ്പനിയുടെ പേര് സവേര ഹോട്ടൽസ്‌ ലിമിറ്റഡ് എന്നത് സവേര ഇന്ഡസ്ട്രീസ്‌ ലിമിറ്റഡ് എന്നാക്കിമാറ്റി.
ദി പിയാനോ, ദക്ഷിണേന്ത്യൻ ഭക്ഷണശാല മാൽഗുഡി, കറി ടൌൺ, ബേ 146, ബാംബൂ ബാർ, ബ്ര്യൂ റൂം, കേക്ക് ഷോപ്പ് ബേക്കർസ് ബാസ്കറ്റ് എന്നിങ്ങനെ ഏഴ് ഭക്ഷണ പാനീയ ശാലകൾ സവേര ഹോട്ടലിൽ ഉണ്ട്.
ഹോട്ടലിൽ പത്ത് മീറ്റിംഗ് വേദികളും ഉണ്ട്.
സവേര ഹോട്ടൽ അക്കാദമി എന്ന പേരിൽ ഹോട്ടലിൽ വിദ്യാർത്ഥികളെ ഹോസ്പിറ്റാലിറ്റി മേഖലയിൽ വിദ്യാഭാസം നൽകുന്ന സ്ഥാപനവുമുണ്ട്.
2007 ഡിസംബർ 31-നു ന്യൂ ഇയർ പരിപാടിക്കു വേണ്ടി നീന്തൽക്കുളത്തിനു മുകളിൽ താൽകാലികമായി നിർമിച്ച ഡാൻസ് വേദി തകർന്നു വീണു മൂന്ന് പേരുടെ മരണത്തിനു കാരണമായി, രണ്ടു പേർക്കു പരിക്കേൽക്കുകയും ചെയ്തു.
ചെന്നൈയിൽ മൈലാപുരത്ത് ഡോക്ടർ രാധാകൃഷ്ണൻ റോഡിലാണ് സവേര ഹോട്ടൽ സ്ഥിതിചെയ്യുന്നത്.
ചെന്നൈ അന്താരാഷ്‌ട്ര എയർപോർട്ടിൽനിന്നും സവേര ഹോട്ടലിലേക്കുള്ള ദൂരം: ഏകദേശം 19 കിലോമീറ്റർ
ചെന്നൈ സെൻട്രൽ റെയിൽവേ സ്റ്റേഷനിൽനിന്നും സവേര ഹോട്ടലിലേക്കുള്ള ദൂരം: ഏകദേശം 8 കിലോമീറ്റർ സൗകര്യങ്ങൾ
വളരെ മികച്ച സൗകര്യങ്ങൾ സവേര ഹോട്ടലിൽ ലഭ്യമാണ്.
പ്രാഥമിക സൗകര്യങ്ങൾ: വൈഫൈ എയർ കണ്ടീഷണർ 24 മണിക്കൂർ ചെക്ക്‌ ഇൻ ഭക്ഷണശാല ബാർ കഫെ റൂം സേവനം ഇന്റർനെറ്റ്‌ ബിസിനസ്‌ സെൻറെർ പൂൾ ജിം ഭക്ഷണ പാനീയ സൗകര്യങ്ങൾ: ബാർ ഭക്ഷണശാല കോഫീ ഷോപ്പ് ബിസിനസ്‌ സൗകര്യങ്ങൾ: ബിസിനസ്‌ സെൻറെർ ഓഡിയോ വിഷ്വൽ സാമഗ്രികൾ എൽസിഡി / പ്രൊജക്ടർ മീറ്റിംഗ് സൗകര്യം ബോർഡ് റൂം കോൺഫറൻസ് ഹാൾ മീറ്റിംഗ് റൂം വിനോദ സൗകര്യങ്ങൾ: കുട്ടികൾക്കുള്ള നീന്തൽക്കുളം ജിം ബ്യൂട്ടി സലോൺ ഹെൽത്ത് ക്ലബ് മസ്സാജ് സെൻറെർ ഔട്ട്‌ഡോർ നീന്തൽക്കുളം സൌന ഷോപ്പിംഗ്‌ ആർക്കേഡ് യാത്രാ സൗകര്യങ്ങൾ: ട്രാവൽ ഡസ്ക് പാർക്കിംഗ് സൗജന്യ പാർക്കിംഗ് വ്യക്തിപരമായ സൗകര്യങ്ങൾ: 24 മണിക്കൂർ ഫ്രന്റ് ഡസ്ക് 24 മണിക്കൂർ റൂം സർവീസ് ലോണ്ട്രി കറൻസി എക്സ്ചേഞ്ച് ഡ്രൈ ക്ലീനിംഗ് അവലംബം ↑ ↑ ↑ ↑ ↑
സസന്ദേഹം (അലങ്കാരം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
==ലക്ഷണം== സന്ദേഹം ജനിപ്പിക്കുന്ന-
തൊന്നു കണ്ടതു വേറെയായ്.
സ്മൃതിമാൻ , ഭ്രാന്തിമാൻ , സസന്ദേഹം എന്നീ മൂന്ന് അലങ്കാരങ്ങൾക്കും ഒരേ ലക്ഷണമാണ്‌ ഭാഷാഭൂഷണത്തിൽ വിവരിച്ചിരിക്കുന്നത് ലക്ഷണം സാദൃശ്യത്താൽ സ്മൃതി, ഭ്രാന്തി
സന്ദേഹങ്ങൾ കഥിക്കുകിൽ
സ്മൃതിമാൻ, ഭ്രാന്തിമാൻ പിന്നെ
സസന്ദേഹവുമായിടും കാവ്യാലങ്കാരങ്ങൾ
വിളർച്ച ഇംഗ്ലീഷ് വിലാസം https://ml.wikipedia.org/wiki/Pallor
ത്വക്കിന്റെ നിറത്തിൽ സ്വാഭാവികമായ ചുവപ്പ് കുറയുന്നതിനെയാണ് വിളർച്ച എന്നു പറയുന്നത്.
ത്വക്കിലേക്ക് എത്തുന്ന പ്രാണവായു അടങ്ങിയ രക്തത്തിന്റെ കുറവാണ് വിളർച്ച യായി കാണപ്പെടുന്നത്.
രക്തക്കുറവ്, മറ്റു രോഗങ്ങൾ, ആധി, വികാരവിക്ഷുബ്ധാവസ്ഥകൾ, ജനിതക കാരണങ്ങൾ തുടങ്ങി പല കാരണങ്ങളാൽ വിളർച്ച കാണപ്പെടാം.
വിളർച്ച എളുപ്പം തിരിച്ചറിയുന്നത് മുഖത്തും കൈവെള്ളയിലുമാണ്.
കാരണങ്ങൾക്ക് അനുസൃതമായി വേഗത്തിലോ സാവധാനത്തിലോ വിളർച്ച രൂപപ്പെടാം.
കാരണങ്ങൾ രക്തക്കുറവ് (Anemia) തൈറോയിഡ് ഹോർമോണിന്റെ കുറവ് പിറ്റ്യൂട്ടറി ഹോർമോണിന്റെ കുറവ് സ്കർവി - ജീവകം സി യുടെ കുറവു മൂലം ക്ഷയം ഹൃദ്രോഗങ്ങൾ രക്താർബുദം അർബുദങ്ങൾ അരിവാൾ രോഗം സ്വാഭാവികപ്രകൃതം ഉറക്കമൊഴിയൽ വികാരവിക്ഷുബ്ധാവസ്ഥകൾ - ഭയം, ലജ്ജ തുടങ്ങിയവ.
കഞ്ചാവ്, മദ്യം എന്നിവയുടെ പ്രതിപ്രവർത്തനം മരണം (Pallor Mortis)
വിഴാൽ ഇംഗ്ലീഷ് വിലാസം https://ml.wikipedia.org/wiki/Embelia_ribes
ഭാരതത്തിൽ മിക്കവാറും പർ‌വ്വത പ്രദേശങ്ങളിൽ കണ്ടുവരുന്ന ഒരു ഔഷധസസ്യമാണ്‌ വിഴാൽ .
ഇതിന്‌ വിഴാലരി എന്നും പേരുണ്ട്.
( ശാസ്ത്രീയനാമം : Embelia ribes ) .
കുരുവിന്റെ സാമ്യം കൊണ്ടാവാം False Black Pepper എന്നും അറിയപ്പെടുന്നു.
പേരുകൾ സംസ്കൃതം - വിഡംഗ, വിലംഗ, വെല്ല, കൃമിഘ്ന, കൃമിരിപു .
ഹിന്ദി - വായവിഡംഗ രസഗുണങ്ങൾ രസം - കടു, കഷായം ഗുണം - ലഘു, രൂക്ഷം, തീക്ഷ്ണം വീര്യം - ഉഷ്ണം വിപാകം - കടു ഘടന
പച്ച നിറമുള്ള തണ്ടുകളുള്ളതും വളരെ ഉയരത്തിൽ പടർന്ന് വളരുന്നതുമായ ഒരു വള്ളിച്ചെടിയാണ്‌ വിഴാൽ.
4-10 സെന്റീമീറ്റർ വരെ നീളവും 1-5 സെന്റീ മീറ്റർ വരെ വീതിയുമുള്ളതും അറ്റം കൂർത്തതുമായ  ഇലകൾ ഏകാന്തരക്രമത്തിൽ വിന്യസിച്ചിരിക്കുന്നു.
പൂക്കൾ കുലകളായി ശാഖാഗ്രങ്ങളിൽ കാണപ്പെടുന്നു.
നാലോ അഞ്ചോ ബാഹ്യ ദളങ്ങളും അഞ്ച് ദളങ്ങൾ, അഞ്ച് കേസരങ്ങളെന്നിവയാണ്‌ പൂക്കൾക്കുള്ളത്.
കായ്കൾ വളരെ ചെറുതും ഉരുണ്ട ആകൃയിലുള്ളതുമാണ്‌.
അവലംബം 1 2 ↑ pharmatutor.org എന്ന സൈറ്റിൽ നിന്നും.
10-011-2011-ൽ ശേഖരിച്ചത് ↑ envis.frlht.org Archived 2016-03-04 at the Wayback Machine .
എന്ന സൈറ്റിൽ നിന്നും.
ശേഖരിച്ചത് 10-01-2011 ↑ ഡോ.എസ്. നേശമണി.
പുറം 458-460 പുറത്തേക്കുള്ള കണ്ണികൾ ഔഷധഗുണങ്ങൾ വിക്കിസ്പീഷിസിൽ Embelia ribes എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Embelia ribes എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിഴിക്കിത്തോട് ഇംഗ്ലീഷ് വിലാസം https://ml.wikipedia.org/wiki/Vizhikkithodu
കേരളത്തിൽ കോട്ടയം ജില്ലയിലെ കാഞ്ഞിരപ്പള്ളി പഞ്ചായത്തിൽ മണിമലയാറിന്റെ തീരത്ത് സ്ഥിതി ചെയ്യുന്ന ഒരു ഗ്രാമമാണ്‌ വിഴിക്കിത്തോട്.
ഈ ഗ്രാമത്തിൽ നിന്നും ഏറ്റവും അടുത്തുള്ള പട്ടണമായ കാഞ്ഞിരപ്പള്ളിയിലേയ്ക്ക് 6 കിലോമീറ്റർ ദൂരമുണ്ട്.
എരുമേലിയും , പൊൻകുന്നവുമാണ് ഗ്രാമത്തിന്റെ സമീപം സ്ഥിതി ചെയ്യുന്ന മറ്റ് പ്രധാന പട്ടണങ്ങൾ.
ശബരിമല തീർത്ഥാടകരുടെ പ്രധാന പാതകളിലൊന്നായ പൊൻകുന്നം - എരുമേലി റോഡ്‌ ഈ ഗ്രാമത്തിലൂടെയാണ്‌ കടന്നുപോകുന്നത്‌.
ഒരു ഗവൺമെന്റ് ഹയർ സെക്കൻഡറി സ്കൂൾ ഈ ഗ്രാമത്തിൽ പ്രവർത്തിക്കുന്നു.
1917 ലാണ് ഈ വിദ്യാലയം സ്ഥാപിതമായത്.
ചേനപ്പാടി ശ്രീധർമ്മശാസ്താ ക്ഷേത്രം, ഇളങ്കാവ് ഭഗവതീ ക്ഷേത്രം എന്നിവയാണ്  ഗ്രാമത്തിലെ പ്രധാന ഹിന്ദു ആരാധനാലയങ്ങൾ.
മേരീസ് ചർച്ചാണ് ഗ്രാമത്തിലെ പ്രധാന ക്രൈസ്തവ ആരധനാലയം.
ആരോഗ്യ കേന്ദ്രങ്ങൾ
ഒരു പ്രാഥമിക ആരോഗ്യ കേന്ദ്രവും, ഒരു സർക്കാർ ആയുർവേദ ഡിസ്പൻസെറിയും ഈ ഗ്രാമത്തിൽ പ്രവർത്തിക്കുന്നു.
ഗ്രാമത്തിലെ ജനങ്ങൾക്ക് വായനാശീലവും അറിവും പകർന്നുനൽകുന്നതിനായി രണ്ട് വായനശാലകൾ വിഴിക്കിത്തോട് ഗ്രാമത്തിൽ പ്രവർത്തിക്കുന്നു.
പി.വൈ.എം.എ ഗ്രന്ഥശാലയാണ് ഇതിൽ പ്രധാനപ്പെട്ടത്.
രണ്ടായിരത്തിലധികം വരുന്ന വിപുലമായ പുസ്തകശേഖരം, വായനാ ഹാൾ, കോൺഫറൻസ് ഹാൾ, കുട്ടികൾക്കായുള്ള പ്രത്യേക ഗ്രന്ഥശേഖരം എന്നിവ ഈ വായനശാലയിൽ ലഭ്യമാണ്.
ഞള്ളമറ്റത്ത്  പ്രവർത്തിക്കുന്ന എലൈറ്റ് ലൈബ്രറിയാണ് ഗ്രാമത്തിലെ മറ്റൊരു വായനശാല.
വിഴിക്കിത്തോട് ഗ്രാമത്തിൽ സ്ഥിതിചെയ്യുന്ന വഴിയമ്പലം .
പഴമയുടെ പാരമ്പര്യം പേറുന്ന ഒരു വഴിയമ്പലവും , മണികിണറും ഇന്നും ഈ ഗ്രാമത്തിൽ നിലനിൽക്കുന്നു.
പ്രത്യേക രീതിയിൽ നിർമ്മിച്ചിരുക്കുന്നതാണ് വഴിയമ്പലത്തിന്റെ മേൽക്കൂര.
ക്ഷേത്രങ്ങളിലേത് പോലെ കീഴ്പോട്ടാണ് താഴികക്കുടം പണിതിരിക്കുന്നത്.
പുതു തലമുറകൾക്ക് കൗതുക കാഴ്ചയാകുന്ന ഈ വഴിമ്പലം, മാഞ്ഞുപോകുന്ന പഴയകാല സ്മരണകൾ ഒരു മുതൽക്കൂട്ടുമാണ്.
വഴിയമ്പലത്തിന്റെ മേൽക്കൂര.
സേവന കേന്ദ്രങ്ങൾ
ശബരിമല തീർത്ഥാടക പാതയിലുൾപ്പെടുന്ന ഗ്രാമമായതിനാൽ, തീർത്ഥാടകർക്ക് സൗകര്യമൊരുക്കുന്ന കേന്ദ്രങ്ങളും ഈ ഗ്രാമത്തിൽ പ്രവർത്തിച്ചു വരുന്നു.
ശബരിമല അയ്യസേവാ സമാജത്തിന് കീഴിൽ പ്രവർത്തിക്കുന്ന അയ്യപ്പസേവാ കേന്ദ്രമാണ് ഇതിൽ പ്രധാനം.
മണ്ഡല-മകരവിളക്ക് കാലത്തും മാസാപൂജാ സമയങ്ങളിലും പ്രവർത്തിക്കുന്ന ഈ കേന്ദ്രത്തിൽ തീർത്ഥാടകർക്കായി അന്നദാനം, കുടിവെള്ളം, ശൗചാലയം, വിശ്രമസൗകര്യം എന്നിവ ഒരുക്കിയിട്ടുണ്ട്.
കാർഷിക വ്യവസായ കേന്ദ്രങ്ങൾ
കേരളത്തിലെ തന്നെ വലിയ നഴ്സറികളിലൊന്നും തെക്ക് കിഴക്കൻ ഏഷ്യൻ ഫലവൃക്ഷ ശേഖരങ്ങളുടെ പേരിൽ കേരളത്തിലെങ്ങും പ്രസിദ്ധവുമായ ഹോം ഗ്രോൺ ബയോടെക് നഴ്സറി ഈ ഗ്രാമത്തിലാണ് പ്രവർത്തിക്കുന്നത്.
1995 ൽ പ്രവർത്തമാരംഭിച്ച ഈ സ്ഥാപത്തിന് മികച്ച നഴ്സിറിക്കുള്ള സംസ്ഥാന സർക്കാരിന്റെ അവാർഡ് ലഭിച്ചിട്ടുണ്ട്.
ഇതുകൂടാതെ അനേകം റബ്ബർ അധിഷ്ടിത വൻകിട, ചെറുകിട വ്യവസായങ്ങളും ഈ ഗ്രാമത്തിൽ പ്രവർത്തിച്ചു വരുന്നു.
സർജിക്കൽ ഗ്ലൗസ്സുകളുടെ നിർമ്മാതാക്കളായ മെഡിസ്മാർട്ടാണ് ഇതിൽ പ്രധാനം.
മേരീസ് റബ്ബേഴ്സിന്റെ ഭാഗമായ ഈ കമ്പനിക്ക് IS0 അംഗീകാരം ലഭിച്ചിട്ടുണ്ട്.
വിഴിഞ്ഞം ഗുഹാക്ഷേത്രം
തിരുവനന്തപുരം ജില്ലയിലെ വിഴിഞ്ഞത്തുള്ള പാറ തുരന്ന് നിർമിച്ച ഒരു അറ മാത്രമുള്ള ക്ഷേത്രമാണ് വിഴിഞ്ഞം ഗുഹാക്ഷേത്രം .
ദക്ഷിണേന്ത്യയിലെ തന്നെ ഏറ്റവും ചെറിയ ഗുഹാക്ഷേത്രമാണിത്.
ഇതിനുള്ളിൽ വീണാധാര ദക്ഷിണാമൂർത്തിയുടെ പ്രതിമ സ്ഥാപിക്കപ്പെട്ടിട്ടുണ്ട്.
പുറത്തെ ഭിത്തിയിൽ ഒരുവശത്ത് ശിവന്റെയും പാർവ്വതിയുടെയും ശി‌ൽപ്പങ്ങളുണ്ട്.
മറുവശത്ത് ശിവന്റെ കിരാത രൂപമാണ് കൊത്തിയിരിക്കുന്നത്.
നാല് കൈകളുമായി അമ്പും വില്ലുമേന്തി നിൽക്കുന്ന ത്രിപുരാന്തകമൂർത്തി അപസ്മാരമൂർത്തിയെ ചവിട്ടിപ്പിടിച്ചുനിൽക്കുന്ന തരത്തിലാണ് കൊത്തിവച്ചിട്ടുള്ളത്.
നഗരഹൃദയത്തിൽ നിന്ന് ഏകദേശം 17 കിലോമീറ്റർ ദൂരെയാണിത്.
വർഷങ്ങളോളം ഈ ക്ഷേത്രം ശ്രദ്ധിക്കപ്പെടാതെ കിടക്കുകയായിരുന്നു.
എട്ടാം നൂറ്റാണ്ടിൽ ആയ് രാജാക്കന്മാരുടെ തലസ്ഥാനമായിരുന്നു വിഴിഞ്ഞം.
1965-ൽ കേന്ദ്രസർക്കാർ ദേശീയപ്രാധാന്യമുള്ള സ്മാരകമായി പ്രഖ്യാപിച്ച ഈ ഗുഹാക്ഷേത്രം ഇപ്പോൾ കേന്ദ്ര പുരാവസ്തുവകുപ്പിന്റെ സംരക്ഷണയിലാണ്.
അവലംബം പുറം കണ്ണികൾ Vizhinjam Cave Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Vizhinjam Rock Cut Cave, Thiruvananthapuram
വിഴിഞ്ഞം അന്താരാഷ്ട്ര തുറമുഖം ഇംഗ്ലീഷ് വിലാസം https://ml.wikipedia.org/wiki/Vizhinjam_International_Seaport
കേരളത്തിെെന്റെ തലസ്ഥാനമായ തിരുവനന്തപുരം നഗരത്തിന്റെ ഭാഗമായ വിഴിഞ്ഞത്ത് അറബിക്കടലിൽ നിർമ്മാണം നടന്നുവരുന്ന ഒരു പ്രധാനപ്പെട്ട  തുറമുഖമാണ് തിരുവനന്തപുരം അന്താരാഷ്ട്ര തുറമുഖം .
അന്താരാഷ്ട്ര തുറമുഖത്തിനു വേണ്ട മാനദണ്ഡങ്ങളായ അന്താരാഷ്ട്ര കപ്പൽ പാതയുെ സാമീപ്യം തീരത്തുനിന്നും ഒരു നോട്ടിക്കൽ മൈൽ അകലം വരെ 24 മീറ്റർ സ്വാഭാവിക ആഴം തുടങ്ങിയവയെല്ലാം നിർദ്ദിഷ്ട തുറമുഖത്തിന്റെ സവിശേഷതകളാണ്.
കേരളത്തിന്റെ സാമ്പത്തിക രംഗത്ത് വൻ കുതിച്ചുചാട്ടം ഉണ്ടാക്കാനിടയുള്ള പദ്ധതിയാണ് തിരുവനന്തപുരം അന്താരാഷ്ട്ര തുറമുഖ പദ്ധതിയെന്ന് പദ്ധതിയെ അനുകൂലിക്കുന്നവർ അവകാശപ്പെടുന്നു.
പദ്ധതി നടപ്പിലായാൽ ഭാരതത്തിലെ മറ്റു വൻ തുറമുഖങ്ങളിലെ വർദ്ധിച്ചുവരുന്ന തിരക്ക് ഗണ്യമായ രീതിയിൽ കുറക്കാനാകുമെന്ന് കരുതപ്പെടുന്നു.
വിഴിഞ്ഞത്തുനിന്നും 10 നോട്ടിക്കൽ മൈൽ അകലെ അന്താരാഷ്ട്ര കപ്പൽപ്പാത കടന്നുപോകുന്നു.
രാജ്യത്തെ ആഴമേറിയ ട്രാൻസ്ഷിപ്മെന്റ് പോർട്ടാണ് വിഴിഞ്ഞം.
മദർഷിപ്പുകളെ അടുപ്പിക്കാൻ കഴിയുന്നതിനാൽ ഇത്തരം പോർട്ടുകൾ മദർപോർട്ട് എന്നും അറിയപ്പെടാറുണ്ട്.
20000 മുതൽ 25000 വരെ കണ്ടെയ്നറുകൾ വഹിക്കാവുന്ന കൂറ്റൻ കപ്പലുകളാണ് മദർഷിപ്പുകൾ.
ഇവയ്ക്ക് 350–450 മീറ്റർ നീളം ഉണ്ടാവും.
ബഹുനില കെട്ടിടങ്ങളുടെ ഉയരമുള്ള ഇത്തരം കപ്പലുകളുടെ അടിഭാഗം കടലിനടിയിൽ 16–20 മീറ്റർ താഴ്ചയിലാവും കാണപ്പെടുക.
കൂടുതൽ ആഴമുള്ള പോർട്ടുകളിലാണ് ഇത്തരം കപ്പലുകൾ അടുക്കുന്നത്.
വിഴിഞ്ഞം തുറമുഖത്തിന് പ്രകൃതിദത്തമായി തന്നെ 20–24 മീറ്റർ ആഴമുള്ളതിനാൽ ഇത്തരം കപ്പലുകൾ സുരക്ഷിതമായി തന്നെ അടുപ്പിക്കാനാവും.
ഈ കപ്പലുകളെ അടുപ്പിക്കാവുന്ന പോർട്ട് ആയതിനാൽ തന്നെ മദർപോർട്ട് അഥവാ ട്രാൻസ്ഷിപ്മെന്റ് പോർട്ട് എന്നറിയപ്പെടുന്നു.
ടൂറിസം രംഗത്തും വൻതോതിലുള്ള വികസനം കൊണ്ടുവരാൻ വിഴിഞ്ഞത്തിനാവുമെന്നു സർക്കാർ കണക്കാക്കുന്നു.
നിലവിൽ കൊളംബോയിൽ ഒട്ടേറെ പോർട്ടുകളിൽ നിന്നു കപ്പലുകൾ എത്തുന്നതിനാൽ കൊച്ചി ഉൾപ്പെടെയുള്ള പോർട്ടുകളിൽ നിന്നെത്തുന്ന കപ്പലുകൾക്ക് ചരക്കുമാറ്റത്തിനായി ദിവസങ്ങൾ കാത്തു കിടക്കേണ്ട സ്ഥിതിയുണ്ട്.
ഇവ ഒഴിവാക്കാനും വിഴിഞ്ഞത്തിന്റെ വരവിലൂടെ സാധിക്കും.
8 മുതൽ 14-ആം നൂറ്റാണ്ട് വരെ ആയ് രാജവംശത്തിന്റെ അഭിവൃദ്ധികൾക്കു കാരണമായതും ലോകത്തിൽ തന്നെ അറിയപ്പെട്ടിരുന്നതുമായ തുറമുഖങ്ങളിൽ ഒന്നായിരുന്നു വിഴിഞ്ഞം തുറമുഖം.
ആയ് രാജവംശത്തിന്റെ അഭിവൃദ്ധിയിൽ അസൂയ മുത്ത ചോള രാജവംശം കലാകാലങ്ങൾ അക്രമങ്ങൾ കൊണ്ട് വിഴിഞ്ഞം തുറമുഖം നശിപ്പിച്ചു.
അതിനുശേഷം വിഴിഞ്ഞത്തിനു അതിന്റെ പഴയ പ്രതാപം തിരിച്ച് പിടിക്കാൻ‌ കഴിഞ്ഞില്ല.
വിഴിഞ്ഞത്ത് ആദ്യമായി തുറമുഖം ആരംഭിക്കുവാനുള്ള തയ്യാറെടുപ്പുകൾ നടത്തിയത് 1996-ൽ കേരളത്തിൽ അധികാരത്തിൽ ഉണ്ടായിരുന്ന ഇ.
കെ. നായനാർ സർക്കാർ ആയിരുന്നു.
അദ്ദേഹത്തിന്റെ മന്ത്രിസഭയുടെ തീരുമാനപ്രകാരം തുറമുഖത്തിന്റെ സാധ്യതകളെക്കുറിച്ച് പഠിക്കുന്നതിനായി  ഒരു സമിതിയെ നിയോഗിച്ചു.
അതിനു് ശേഷം കേരളത്തിൽ അധികാരത്തിൽ വന്ന എ.കെ. ആന്റണി സർക്കാർ പ്രസ്തുത പഠനം പൂർത്തിയാക്കാതെ തന്നെ  നേരിട്ട് ദർഘാസ് നടപടികളിലേയ്ക്ക് പ്രവേശിച്ചു.
വിശദമായ പരിശോധന നടത്താതെയുള്ള ആന്റണി സർക്കാറിന്റെ റെന്റർ നടപടി പ്രകാരം കരാർ നേടിയ കൺസോർഷ്യത്തിന്  സുപ്രധാനമായ സുരക്ഷാ അനുമതി കേന്ദ്രം നിഷേധിക്കുകയാണുണ്ടായത്.
2006-ൽ അധികാരത്തിൽ വന്ന വി.എസ്. അച്യുതാനന്ദൻ സർക്കാർ തുറമുഖത്തിന്റെ നിലവിലുള്ള പ്രശ്നങ്ങൾ പരിഹരിച്ച് അനുമതി നൽകണമെന്നാവശ്യപ്പെട്ട് വീണ്ടും കേന്ദ്രസർക്കാറിൽ അനുമതിയ്ക്കായി സമർപ്പിച്ചു.
എന്നാൽ, സുരക്ഷാകാരണങ്ങളാൽ അനുമതി നൽകാതെ കേന്ദ്രം അപേക്ഷ കേന്ദ്രം നിരാകരിച്ചു.
അതിനെ തുടർന്ന്  സർവകക്ഷി യോഗം ചേർന്ന്‌ ചർച്ച നടത്തി പുതിയ റ്റെന്റർ നടപടികൾ ആരംഭിച്ചു.
അതിന്റെ ഭാഗമായി തുറമുഖ നിർമ്മാണത്തിനായി നിക്ഷേപകരെ കണ്ടെത്തുന്നതിന് ഇൻവെസ്റ്റേഴ്സ് മീറ്റ് സംഘടിപ്പിച്ചു.
പരിപാടിയിൽ വിവിധ രാജ്യങ്ങൾ ഔദ്യോഗികമായി പ്രതിനിധികളായി മീറ്റിൽ പങ്കെടുത്തു.
ആന്ധ്രപ്രദേശ് ആസ്ഥാനമായ ലാൻകോ കൊണ്ടപ്പള്ളി എന്ന കമ്പനി സർക്കാർ നിശ്ചയിച്ച തുകയിലും കുറഞ്ഞ തുകയിൽ ( നെഗറ്റീവ് റ്റെന്റർ ) സംസ്ഥാനത്തിന് നിരന്തരലാഭം ലഭിക്കുന്ന തരത്തിൽ നൽകിയ ദർഘാസ് ആണ് അംഗീകരിക്കപ്പെട്ടത്.
റ്റെന്ററിൽ പങ്കെടുത്ത ചില കമ്പനികൾ  ലാൻകോ കൊണ്ടപ്പള്ളി എന്ന കമ്പനിയ്ക്ക് ചൈനീസ് കമ്പനിയ്ക്ക് ബന്ധം ഉണ്ടെന്ന് ആരോപിച്ചുകൊണ്ട് കോടതിയെ സമീപിച്ചതോടെ ലാൻകോ കമ്പനി റ്റെന്ററിൽ നിന്നും പിൻമാറുകയാണുണ്ടായത്.
തുടർന്നുവന്ന ഉമ്മൻ ചാണ്ടി കേരള സർക്കാർ ആഗസ്റ്റ് 2015-ൽ വിഴിഞ്ഞം അന്താരാഷ്ട്ര തുറമുഖത്തിന്റെ വികസനപ്രവർത്തനങ്ങൾക്കുവേണ്ടി അദാനി വിഴിഞ്ഞം പോർട്ട് പ്രൈവറ്റ് ലിമിറ്റഡുമായി 40 വർഷത്തേക്കുള്ള കിഴിവ് കരാർ ​ഒപ്പിട്ടു.
കരാറിന്റെ നടപ്പിലാക്കലിനു വേണ്ടി കേരള സർക്കാർ വിഴിഞ്ഞം ഇന്റർനാഷണൽ സീപോർട്ട് ലിമിറ്റഡ് (VISL) എന്ന പേരിൽ നൂറു ശതമാനം സർക്കാർ അധീനതയിലുള്ള സ്പെഷൽ പർപ്പസ് വെഹിക്കിൾ രൂപീകരിച്ചു.
പദ്ധതിയുടെ മേൽനോട്ടത്തിനും അവസരോചിതമായ ഇടപെടലുകൾക്കും കേരള സർക്കാർ ഒരു പ്രൊജക്റ്റ് ഇംപ്ലിമെന്റേഷൻ കമ്മിറ്റിയും ചീഫ് സെക്രട്ടറി നേതൃത്വം നൽകുന്ന ഒരു എംപവേർഡ് കമ്മിറ്റിയും രൂപീകരിച്ചിട്ടുണ്ട്.
2014 ഡിസംബറിൽ ധനകാര്യമന്ത്രാലയം ഈ പദ്ധതിക്ക് തത്ത്വാധിഷ്ടിത അനുമതി നല്കി.
കേരള സർക്കാർ 2019 ജൂലൈയിൽ അന്തിമ അനുമതിക്ക് വേണ്ടിയുള്ള രേഖകൾ സമർപ്പിച്ചു.
വിമർശനങ്ങൾ തുറമുഖം നിർമ്മാണവേളയിൽ
ഈ തുറമുഖപദ്ധതിക്കെതിരെ പരിസ്ഥിതി പ്രവർത്തകരും പദ്ധതിയുടെ ഭാഗമായി കുടിയൊഴിപ്പിക്കപ്പെടുന്നവരും വിവിധങ്ങളായ വിമർശനം ഉന്നയിച്ചിട്ടുണ്ട്.
കേരളത്തിന്റെ ഏറ്റവും ജൈവസമ്പന്നമായ കടൽ മേഖലകളിൽ ഒന്നാണ് വിഴിഞ്ഞം.
കടൽ ആവാസവ്യവസ്ഥയ്ക്ക് പദ്ധതിയുണ്ടാക്കുന്ന ആഘാതം ഏറെ വലുതായിരിക്കുമെന്ന് ഇക്കൂട്ടർ വാദിക്കുന്നു.
വിഴിഞ്ഞം പദ്ധതി സംബന്ധിച്ച് തയ്യാറാക്കിയ പരിസരാഘാത പത്രികയിലിൽ വിഴിഞ്ഞം തീരത്തെ ജൈവവ്യവസ്ഥക്കുണ്ടാകുന്ന അപരിഹാര്യമായ ആഘാതങ്ങളെക്കുറിച്ച് ഗൗരവമായ അന്വേഷണമൊന്നും ഉണ്ടായിട്ടില്ലെന്ന് ഇക്കൂട്ടർ ചൂണ്ടിക്കാട്ടുന്നു.
വിഴിഞ്ഞം പദ്ധതിക്കായി കടലിൽ ഏതാണ്ട് 3200 മീറ്റർ നീളത്തിൽ പുലിമുട്ട് നിർമ്മിക്കേണ്ടിവരും.
ഇതിനായി ടൺകണക്കിന് പാറ കണ്ടെത്തേണ്ടിവരും എന്നുമാത്രമല്ല, വിവിധ പദ്ധതിക്കായി ഇന്ത്യയുടെ വിവിധ കടൽത്തീരങ്ങളിൽ വിവിധ ആവശ്യങ്ങൾക്കായി നിർമ്മിക്കപ്പെട്ട പുലിമുട്ടുകൾ കടൽത്തീരത്തുണ്ടാക്കിയിട്ടുള്ള വളരെ അപകടകരവും പ്രത്യക്ഷവുമായ മാറ്റങ്ങൾ വിഴിഞ്ഞത്തും ബാധിക്കും.
പുലിമുട്ടിന്റെ ആഘാതവും പരിസ്ഥിതി ആഘാതപത്രികയിൽ പരിഗണിച്ചിട്ടില്ല.
എന്നാൽ മേൽവാദഗതികളെല്ലാം തന്നെ 30 വ൪ഷക്കാലമായി ഈ പദ്ധതിയെ തടസ്സപ്പെടുത്താൻ ശ്രമിച്ചുവരുന്ന മറ്റു തുറമുഖലോബികളുടെ തന്ത്രമാണെന്ന് തിരുവനന്തപുരം വാസികളും ആരോപിക്കുന്നു.
വിഴിഞ്ഞം പദ്ധതി അവകാശപ്പെടുന്നപോലെ ലാഭകരമല്ലെന്ന‌് സാമ്പത്തികവിമർശകർ ചൂണ്ടിക്കാട്ടുന്നു.
അദാനിയുമായി കേരള സർക്കാർ നടത്തിയ ഒത്തുതീർപ്പു വ്യവസ്ഥകളിലൂടെ പദ്ധതിച്ചെലവിന്റെ മൂന്നിൽ രണ്ടുഭാഗം തുകയും കേരളത്തിന്റെ പൊതുഖജനാവിൽ നിന്ന് ചെലവഴിക്കണം.
വയബിലിറ്റി ഗ്യാപ് ഫണ്ടായി കേന്ദ്രത്തിൽ നിന്നും ലഭിക്കുമെന്ന് പറയുന്ന തുക നിശ്ചിത കാലയളവിനകം കേരളം തിരിച്ചുനൽകണം.
മൊത്തം പദ്ധതി പ്രദേശത്തിന്റെ മൂന്നിലൊന്ന് സ്ഥലം അദാനിയുടെ സ്വകാര്യ കമ്പനിക്ക് റിയൽ എസ്റ്റേറ്റിനായി വിട്ടുനൽകണം.
ഇത് ഈടുവച്ച് വായ്പയെടുക്കാൻ അദാനിക്ക് അവകാശം നൽകിയിട്ടുണ്ട്.
അവിടെ നടക്കുന്ന സ്വകാര്യ നിർമ്മാണങ്ങൾ പോർട്ടിന്റെ പേരിലായതിനാൽ നിലവിലുള്ള തീരദേശ നിയന്ത്രണ നിയമങ്ങൾ ബാധകമല്ലതാനും.
വിഴിഞ്ഞം തീരത്തുനിന്നും കുടിയൊഴിപ്പിക്കപ്പെടുന്നവരുടെ പുനരധിവാസത്തിന് പദ്ധതിയില്ലാത്തത് ഇതിലെ വലിയ പരിമിതിയാണെന്നും ചൂണ്ടിക്കാണിക്കപ്പെടുന്നു.
ഇതിന്റെ ഭാഗമായി 475 കോടി രൂപ പ്രത്യേകമായി ചെലവിട്ട് 3000 കുടുംബങ്ങളെ പുനരധിവസിപ്പിക്കൽ  കേരളം നേരിടാൻ പോകുന്ന ഏറ്റവും വലിയ പുനരധിവാസ പദ്ധതിയായിരിക്കും.
വിഴവൻ ഇംഗ്ലീഷ് വിലാസം https://ml.wikipedia.org/wiki/Vizhavan ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തൃശൂർ ജില്ലയിലും ഇട്ടിയാനി ,ആതിരപ്പള്ളി എന്നി  പ്രദേശങ്ങളിലും മൂവാറ്റുപുഴയിലും കണ്ടു വരുന്ന ആദിവാസി വിഭാഗമാണ് വിഴവർ .
മലങ്കുടി എന്ന പേരിലായിരുന്നു  ഇവർ അറിയപ്പെട്ടിരുന്നത് .
പശ്ചിമഘട്ടത്തിലെ കൊടുങ്കാടുകളിലാണ് ഇവരുടെ താമസം.
മലകളിൽ നിന്ന് പുഴകളിലൂടെ ഈറ്റയും മുളയും ഒഴുക്കിക്കൊണ്ടു വരുന്നതാണ് ഇവരുടെ പ്രധാന ജോലി.
ഇവരുടെ തലവന്മാരെ കാണിക്കാർ എന്നു വിളിക്കും.
അവലംബം ↑ http://www.ethnologue.com/language/vis ↑
വിഴിഞ്ഞം ഭഗവതി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Vizhinjam_bhagavathy_temple ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തിരുവനന്തപുരം ജില്ലയിലെ തുറമുഖ പട്ടണമായ വിഴിഞ്ഞത്ത് കടൽതീരത്തിനടുത്താണ് വിഴിഞ്ഞം ഭഗവതി ക്ഷേത്രം സ്ഥിതി ചെയ്യുന്നത്.
വിഴിഞ്ഞത്തെ ഏറ്റവും പ്രധാനപ്പെട്ട ഒരു ദേവി ക്ഷേത്രമാണിത്.
ഒമ്പതാം നൂറ്റാണ്ടിലാണ് ഗ്രാനൈറ്റ് കൊണ്ട് ഈ ദ്രാവിഡ ദേവാലയം നിർമ്മിച്ചതെന്ന് കരുതുന്നു.
ചതുരാകൃതിയിലാണ് ഇതിന്റെ പ്ലാൻ.
താഴികക്കുടമുണ്ട്.
ക്ഷേത്രത്തിന്റെ അടിത്തറ, പൈലാസ്റ്ററുകൾ, കോണുകളിലെ തൂണുകൾ, പൂമുഖം, എൻ‌ടബ്ലേച്ചർ, റോൾ കോർണിസ് എന്നിവ കല്ലുകൊണ്ട് നിർമ്മിച്ചതാണ്.
ചുവരുകളും സൂപ്പർ സ്ട്രക്ചറും ഇഷ്ടിക കൊത്തുപണികളാണ്.
വൃത്താകൃതിയിലുള്ള ഗർഭഗൃഹവും (ശ്രീകോവിൽ) ചതുരാകൃതിയിലുള്ള ആകൃതിയിലാണ്, മുന്നിൽ ഒരു ചെറിയ പോർട്ടിക്കോ ഉണ്ട്.
മുഖ്യ പ്രതിഷ്ഠ സപ്തമാതാക്കളിലെ വൈഷ്ണവി ദേവിയാണ് .
വടക്ക് ദർശനമായി കുടികൊള്ളുന്നു.
മഹാവിഷ്ണുവിന്റെ ശക്തിയും മഹാലക്ഷ്മി സ്വരൂപിണിയുമാണ് ഈ ഭഗവതി.
ആരാധിച്ചാൽ സർവ ഐശ്വര്യമാണ് ഫലം എന്നാണ് വിശ്വാസം.
പ്രസിദ്ധമായ ജമ്മു കശ്മീർ വൈഷ്ണോ ദേവി ക്ഷേത്രത്തിലെ മുഖ്യ പ്രതിഷ്ഠ ഈ ഭഗവതിയാണ്.
ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വാരാഹി പഞ്ചമി, കൗമാരി, ചാമുണ്ഡി എന്നി ഏഴ് ദേവിമാരാണ് സപ്തമാതാക്കൾ എന്നറിയപ്പെടുന്നത്.
സർവേശ്വരിയായ  ആദിപരാശക്തിയുടെ ഏഴ് ഭാവങ്ങൾ ആണിവ എന്നാണ് വിശ്വാസം.
തുല്യ പ്രാധാന്യത്തോടെ പരമശിവൻ ഇവിടെ പ്രതിഷ്ഠിക്കപ്പെട്ടിരിക്കുന്നു.
പടിഞ്ഞാറു അഭിമുഖമായി ഗണപതി , വീരഭദ്രൻ എന്നിവരാണ് ഉപദേവ  പ്രതിഷ്ഠകൾ.